রাজশাহী, ১১ জুলাই (শীর্ষ নিউজ ডটকম): আম বহনের জন্য প্রাইভেট কার ভাড়া নিয়ে ফেনসিডিল বহনের চেষ্টা চালিয়ে ব্যর্থ হয়ে কার ছিনতাই ও চালককে বেঁধে রেখে মারধরের ঘটনায় দুইজনকে আটক করা হয়েছে।  রাজশাহী রu200c্যাব রেলওয়ে কলোনি ক্যাম্পের সদস্যরা রোববার রাতে রাজশাহী নগরীর কাশিয়াডাঙ্গা এলাকা থেকে কারসহ তাদের আটক করে। একই সঙ্গে বন্দি করে রাখা কারের চালক মনির উদ্দিনকে উদ্ধার করা হয়।  আটককৃতরা হলো নগরীর হড়গ্রাম এলাকার ফিরোজ খান ওরফে সুমন ও চ-িপুর এলাকার রাজ।  আজ সোমবার বেলা সাড়ে ১১টায় আটক দুজনকে রাজশাহী  রu200c্যাবের সদর দপ্তরে সাংবাদিকদের সামনে হাজির করা হয়।  রu200c্যাব জানায়, শুক্রবার চাঁপাইনবাবগঞ্জ থেকে সিরাজগঞ্জ আম নিয়ে যাওয়ার কথা বলে সুমন ও রাজ প্রাইভেটকার ভাড়া করে। সেখান থেকে কয়েক ঝুড়ি আম নিয়ে রাজশাহীতে আসে। এখানে আমের ঝুড়িতে ফেনসিডিল ভরার সময় কারের চালক ও মালিক মনির উদ্দিন বাধা দিলে সুমন ও রাজ তাকে মারপিট করে একটি ঘরে বেঁধে রেখে কার নিয়ে চলে যায়।  এ ঘটনা রu200c্যাব জানতে পেরে রোববার রাতে অভিযান চালিয়ে নগরীর কাশিয়াডাঙ্গা এলাকার একটি বাড়ি থেকে তাদের আটক করে। তাদের দেয়া স্বীকারোক্তি অনুযায়ী অন্য একটি বাড়ি থেকে  কার চালক মনির উদ্দিনকে উদ্ধার করা হয়। একই সঙ্গে ছিনতাই করা কারটিও (চট্টগ্রাম মেট্রো-খ-০৫-০০৬৮) উদ্ধার করা হয়। রu200c্যাব জানায়, এ ব্যাপারে সংশ্লিষ্ট থানায় মামলা দায়ের করা হবে।  (শীর্ষ নিউজ ডটকম/এমআর/ডিএইচ/এএইচ/১২.২৩ঘ.)